
ΑΠΟΣΠΑΣΜΑ                        
Από το πρακτικό της με αριθ. 1ης/2024  Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 4/2024
Στην Λευκάδα σήμερα  στις 16 του μηνός Ιανουαρίου  του έτους  2024,  ημέρα  Τρίτη και  ώρα 12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 8, 9 & 26 του Ν. 5056/2023 και την υπ΄ αριθ. 1328/110575/2023/23-12-2023 εγκ. Υπ. Εσωτερικών, ύστερα από την αριθ. πρωτ: 830/12.1.2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.


Ο κ. Καλός Χαράλαμπος, προσήλθε κατά την συζήτηση του 1ου θέματος της Η.Δ.

ΘΕΜΑ 4ο: Απόφαση Δ.Ε. για xορήγηση εντολής στη Δικηγόρο του Δήμου Λευκάδας με πάγια αντιμισθία Μαυρέτα Καρύδη,  παράστασης και εκπροσώπησης του Δήμου Λευκάδας  ενώπιον του Aρείου Πάγου στη συνεδρίαση στις 15/4/2024  ή σε οποιαδήποτε άλλη μεταγενέστερη συνεδρίαση αυτού κατά της αίτησης αναίρεσης  της εταιρείας Α.ΣΟΛΔΑΤΟΣ ΚΑΙ ΣΙΑ ΕΕ η οποία  στρέφεται κατά της αριθ’ 47/2020 απόφασης του Τριμελούς Εφετείου Δυτικής Στερεάς Ελλάδας και κατά του Δήμου Λευκάδας.

Εισηγήτρια: Μαυρέτα Καρύδη, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κα Μαυρέτα Καρύδη, δικηγόρο του Δήμου, η οποία εισηγούμενη το θέμα, έθεσε υπόψη των μελών της Επιτροπής την εξής γνωμοδότησή της:

«Περιήλθε εις γνώση μου η  από 6-9-2022 και αριθμό κατάθεσης 2159/20222  αίτηση αναίρεσης με τους λόγους που αναφέρεται σε αυτήν της εταιρείας με την επωνυμία «Α.ΣΟΛΔΑΤΟΣ ΚΑΙ ΣΙΑ ΕΕ» οποία  στρέφεται  κατά της αριθ’47/2020 απόφασης του Τριμελούς Εφετείου Δυτικής Στερεάς Ελλάδας και κατά του Δήμου Λευκάδας 

To αίτημά της είναι να αναιρεθεί και εξαφανιστεί  η αριθ’47/2020 απόφαση του Τριμελούς Εφετείου Δυτικής Στερεάς Ελλάδας ,ώστε ο να γίνει δεκτή η αριθ' 7/2019 έφεση  της Τεχνικής εταιρείας με την επωνυμία  «Α.Σολδάτος και Σια  ΕΕ», η οποία στρέφεται κατά του Δήμου Λευκάδας και κατά της αριθ’ 1/2018 απόφασης  του Πολυμελούς Πρωτοδικείου Λευκάδας , στην οποία μεταξύ των άλλων περιέχονται τα ακόλουθα:

Κατ’ ακολουθίαν της από 37/2016 αγωγής της πιο πάνω εταιρείας όπου  στα πλαίσια των δραστηριοτήτων της ως εργολήπτρια εταιρεία δημοσίων  και ιδιωτικών έργων και ειδικότερα είχε αναλάβει  δυνάμει συμβάσεων την εκτέλεση έργων: «Βελτίωση Περιφερειακής οδού Γύρας»,  «Ασφαλτοστρώσεις οδών σχεδίου  πόλης Λευκάδας και Ασφαλτόστρωση Αγροτικών δρόμων Τσουκαλάδων»

Κατόπιν προφορικής εντολής  δήθεν  του πρώην Δημάρχου Λευκαδίων Βασιλείου Φέτση,  ως εκπροσώπου του Δήμου Λευκάδας της ανατέθηκε να κατασκευάσει και κατασκεύασε οδόστρωμα  με μεγαλύτερο πλάτος για να υπάρχει χώρος διέλευσης πεζών και ποδηλάτων  όπως και θέσεις στάθμευσης έναντι πολυσύχναστης παραλίας των Μύλων και ότι τους διαβεβαίωσε ότι θα εξασφαλίσει πιστώσεις για την καταβολή του εργολαβικού ανταλλάγματος . Επιπλέον  εκτέλεσε εργασίες εντός του σχεδίου πόλεως Λευκάδας απαραίτητους αγωγούς και φρεάτια για να διευθετηθούν τα όμβρια ύδατα, οδοστρωσία  και ασφαλτικά στους δρόμους  εντός του σχεδίου πόλεως Λευκάδας όπου τους υπέδειξε 

Οτι απέστειλε προς τον τότε Δήμαρχο επιστολή στις 18.10.2010 και αφού επεσήμανε τις εντολές που ο ίδιος είχε δώσει του ζήτησε να τις προωθήσει   στις Τεχνικές υπηρεσίες του Δήμου Λευκάδας προκειμένου να τις ελέγξουν, να βεβαιώσουν την εκτέλεσή τους και να τις κοστολογήσουν  βάσει των ισχυόντων κατά το χρόνο ανάθεσης των τιμολογίων του ΥΠΟΜΕΔΙ.

Οτι δήθεν ο Δήμαρχος Λευκάδας, με την με αρ.πρωτ.11405/16-2-2010 επιστολή του αναγνώρισε ότι έδωσε προφορικές εντολές για την εκτέλεση των εργασιών και ότι οι εργασίες  είναι αυτές που αναφέρονταν στην αίτησή τους και ότι οι εργασίες που εκτελέσθηκαν από  την εταιρεία του παραλήφθηκαν από το Δήμο και χρησιμοποιούνταν από τους δημότες και  ότι οι συγκεκριμένες δεν έχουν εξοφληθεί επειδή δεν κατέστη δυνατόν να ενταχθούν στα εν εξελίξει έργα ή να χρηματοδοτηθούν  από άλλες πηγές. 

Περαιτέρω για τις ως άνω εργασίες  προσαρτούσε  στην αγωγή  αναλυτικό πίνακα εργασιών και κοστολογούσε  ότι τα υλικά καθώς και η αμοιβή της ανέρχονταν στο ποσόν του 1.030.800,42 ευρώ .

Επιπλέον το αίτημα της ενισχύεται με την επικουρική βάση του αδικαιολόγητου πλουτισμού, στην οποία διατείνεται ότι   η ωφέλεια συνίσταται στο ισόποσο της αμοιβής του 1.030.800,42 ευρώ.

Με την αριθ’1/2018 απορρίφθηκε η αγωγή της εκκαλούσας εταιρείας ως απαραδέκτου ασκηθείσας εξ αιτίας του ότι το πρωτοβάθμιο δικαστήριο έκρινε ότι η με αριθμό 11405/18/10/2010 επιστολή αίτηση προς τον Δήμαρχο υπεβλήθη σε δημόσια αρχή και ως εκ τούτου η πενταετής παραγραφή της αξίωσης της είχε αρχίσει από 16-12-2010 ημερομηνία απάντησης του Δημάρχου στην επιστολή της και έληξε στις 31-12-2015 κατά το χρόνο άσκησης της αγωγής ήταν ήδη παραγεγραμμένη . Η ως άνω απόφαση εκδόθηκε και κατ’ ακολουθίαν των ενστάσεων που υπέβαλε ο Δήμος Λευκάδας

   Επειδή ο Δήμος Λευκάδας έχει έννομο συμφέρον προς τούτο το οποίο συνίσταται στην απόκρουση της αναίρεσης   και απόρριψη της  στο σύνολο της                      

      ΓΙΑ ΟΛΟΥΣ ΤΟΥΣ ΑΝΩΤΕΡΩ ΛΟΓΟΥΣ 

Εισηγούμαι να τεθεί το θέμα στην Δημοτική Επιτροπή του Δήμου Λευκάδας και να χορηγήσει εντολή στην Δικηγόρο του Δήμου Λευκάδας με πάγια αντιμισθία Καρύδη Μαυρέτα να παρασταθεί και να εκπροσωπήσει το Δήμο Λευκάδας  ενώπιον του Α1 Πολιτικού τμήματος του Αρείου Πάγου στην συνεδρίαση στις 15-4-2024 ή σε οποιαδήποτε άλλη μεταγενέστερη συνεδρίαση αυτού κατά της αριθ’2159/2022 αίτησης αναίρεσης  της εταιρείας «Α.ΣΟΛΔΑΤΟΣ ΚΑΙ ΣΙΑ ΕΕ» η οποία  στρέφεται κατά της αριθ’47/2020 απόφασης του Τριμελούς Εφετείου Δυτικής Στερεάς Ελλάδας και κατά του Δήμου Λευκάδας.»
Ακολούθησε συζήτηση και ερωτήσεις των μελών της Επιτροπής.
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
ΑΠΟΦΑΣΙΖΕΙ ΟΜΟΦΩΝΑ

Χορηγεί εντολή στην Δικηγόρο του Δήμου Λευκάδας με πάγια αντιμισθία Καρύδη Μαυρέτα να παρασταθεί και να εκπροσωπήσει το Δήμο Λευκάδας  ενώπιον του Α1 Πολιτικού τμήματος του Αρείου Πάγου στην συνεδρίαση στις 15-4-2024 ή σε οποιαδήποτε άλλη μεταγενέστερη συνεδρίαση αυτού κατά της αριθ’2159/2022 αίτησης αναίρεσης  της εταιρείας «Α.ΣΟΛΔΑΤΟΣ ΚΑΙ ΣΙΑ ΕΕ» η οποία  στρέφεται κατά της αριθ’47/2020 απόφασης του Τριμελούς Εφετείου Δυτικής Στερεάς Ελλάδας και κατά του Δήμου Λευκάδας.

Η απόφαση αυτή πήρε αύξοντα αριθμό: 4/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

